b'\n_START_ARTICLE_\nSkarragruvene\n_START_PARAGRAPH_\nSkarragruvene er et gruvefelt i \xc3\x98vre Eiker.\n_START_SECTION_\nHistorie\n_START_PARAGRAPH_\nGruvene var i drift under Kongsberg S\xc3\xb8lvverk i \xc3\xa5rene 1769\xe2\x80\x931798 og ble drevet p\xc3\xa5 s\xc3\xb8lv og til dels gull. I perioder var det opptil 100 som arbeidet her, og flere av dem har antagelig bodd i selve gruveomr\xc3\xa5det. Gruvene ble nedlagt p\xc3\xa5 grunn av store underskudd. I l\xc3\xb8pet av 1800-tallet ble det gjort flere kortvarige fors\xc3\xb8k p\xc3\xa5 \xc3\xa5 gjenoppta driften.\n_START_SECTION_\nBeskrivelse\n_START_PARAGRAPH_\nGruveommr\xc3\xa5det best\xc3\xa5r av rundt 20 skjerp (dybde fra 2 til 116 meter) og to stoller (lengde 570 og 145 meter). Tuftene etter pukkverket er godt synlige, og den 100 meter lange vannrenna av stein er restaurert. Dessuten finnes tufter etter fem hestegj\xc3\xb8pler og fem sakkerhus, samt smie, kullhus, sjeidehus og krutthus. Et solur er hogget inn i fjellet sammen med to inskripsjoner. Omr\xc3\xa5det skj\xc3\xb8ttes av S\xc3\xb8lvverkets Venner/Skarragruvenes Venner, i samarbeid med Orm\xc3\xa5sen skole. Kulturminneskilt ble satt opp h\xc3\xb8sten 2007.'